Diari Oficial de la Generalitat Valenciana


Sumari del DOGV 9088, del 20-05-2021 (2021/5517)

ACORD de 7 de maig de 2021, del Consell, d'autorització d'una modificació en l'annex de transferències i subvencions de capital del programa 411.50, Investigació en ciències de la salut, per import de 50.000,00 euros, que implica un ajust entre línies de transferència que tenen com a destinatària la Fundació per al Foment de la Investigació Sanitària i Biomèdica de la Comunitat Valenciana (FISABIO). Exp. 10.006/21-049.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9088

Data del DOGV
:   20-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5517


Data del document
:   07-05-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 7 de maig de 2021, del Consell, d'autorització d'una modificació en l'annex de transferències i subvencions de capital del programa 411.50, Investigació en ciències de la salut, per import de 50.000,00 euros, que implica un ajust entre línies de transferència que tenen com a destinatària la Fundació per al Foment de la Investigació Sanitària i Biomèdica de la Comunitat Valenciana (FISABIO). Exp. 10.006/21-049. [2021/5517]  
  
En l'annex de transferències i subvencions de capital del programa 411.50 «Investigació en Ciències de la Salut», figura la línia de transferència F0451, «Finançament projecte d'obra Seu ISABIAL», amb una dotació de 50.000,00 ?, la destinatària dels quals és la Fundació per al Foment de la Investigació Sanitària i Biomèdica de la Comunitat Valenciana (FISABIO). La Direcció General d'Investigació i Alta Inspecció Sanitària ha informat que les actuacions relatives a la seu de la Fundació Institut d'Investigació Sanitària i Biomèdica d'Alacant (ISABIAL), que inicialment va realitzar FISABIO han sigut ja assumides per ISABIAL, atés que aquesta última ja ha sigut constituïda com a fundació dins de les entitats del sector públic instrumental de la Generalitat i compta amb pressupost propi.  
Per això, la Conselleria de Sanitat Universal i Salut Pública proposa la supressió de la línia F0451 que no serà executada, i que els crèdits siguen destinats a incrementar la dotació de la línia F0477, «Suport a la investigació en malalties infeccioses i epidèmies emergents», del mateix capítol i programa, i la beneficiària del qual també és FISABIO, amb la finalitat d'aconseguir un major aprofitament dels fons relacionats amb el suport de la investigació de malalties infeccioses en la situació actual de pandèmia deguda a la Covid-19, sense que l'ajust entre línies de transferència implique una modificació del pressupost de FISABIO.  
  
A aquest efecte i en virtut dels articles 21 i 23 de la Llei 4/2020, de 30 de desembre, de pressupostos de la Generalitat per a l'exercici 2021, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 7 de maig de 2021,  
  
  
  
ACORDA  
  
Autoritzar modificacions en l'annex de transferències i subvencions de capital del programa 411.50 Investigació en Ciències de la Salut, que suposen:  
1) Minorar la dotació de la línia de transferència F0451 que implica la seua supressió, d'acord amb el següent detall:  
  
Codi Denominació Dotació anterior Modificació Dotació actual  
F0451 Finançament projecte d'obra seu ISABIAL. 50.000,00 € 50.000,00 0,00  
  
  
2) Incrementar la dotació de la línia de transferència F0477, d'acord amb el següent detall:  
  
Codi Denominació Dotació Anterior Modificació Dotació actual  
F0477 Suport a la investigació en malalties infeccioses i epidèmies emergents. 90.000,00 50.000,74 926.614,00  
  
  
Guardamar del Segura, 7 de maig de 2021  
  
La consellera secretària,  
MÓNICA OLTRA JARQUE